A BIZOTTSÁG HATÁROZATA

(2002. október 29-i)

a Kazahsztánból származó halászati termékek behozatalára vonatkozó különleges feltételek megállapításáról

(az értesítés a C(2002) 4099. számú dokumentummal történt)

(EGT vonatkozású szöveg)

(2002/862/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 97/79/EK irányelvvel[1] módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló 1991. július 22-i 91/493/EGK tanácsi irányelvre[2] és különösen annak 11. cikke (1) bekezdésére,

mivel:

(1) A Bizottság nevében vizsgálatot hajtottak végre Kazahsztánban a halászati termékek előállítása, tárolása és Közösségbe történő feladása körülményeinek ellenőrzése céljából.

(2) A halászati termékek egészségügyi vizsgálatára és ellenőrzésére vonatkozó kazah jogszabályok követelményei egyenértékűeknek tekinthetők a 91/493/EGK irányelvben megállapítottakkal.

(3) Különösen a "Committee of Forestry, Fishing and Hunting (CFFH) of the Ministry of Natural Resources and Environmental Protection" képes a hatályban lévő jogszabályok végrehajtásának hatékony ellenőrzésére.

(4) Célszerű megállapítani a Kazahsztánból a Közösségbe bevitt halászati termékek szállítmányait a 91/493/EGK irányelv értelmében kísérő egészségügyi bizonyítványokra vonatkozó részletes szabályokat. E szabályoknak különösen egy bizonyítványmintát, a kiállítás nyelvére vagy nyelveire vonatkozó minimumkövetelményeket, valamint a bizonyítvány aláírására jogosult személy beosztását kell meghatározniuk.

(5) A halászati termékek csomagolásán elhelyezendő jelölésnek - egyes fagyasztott termékek kivételével - fel kell tüntetnie a harmadik ország nevét és származási létesítmény, feldolgozóhajó, hűtőház vagy fagyasztóhajó engedélyezési/nyilvántartási számát.

(6) Továbbá össze kell állítani az engedélyezett létesítmények, feldolgozóhajók, vagy hűtőházak, valamint a 91/493/EGK irányelv 3. cikke (1) bekezdése a) pontjának i. alpontja szerinti egyes vízi járművek fedélzetén előállított halászati termékekre alkalmazandó higiéniai minimumszabályok megállapításáról szóló, 1992. június 16-i 92/48/EGK tanácsi irányelv[3] követelményeivel összhangban felszerelt fagyasztóhajók jegyzékét. E jegyzékeket a CFFH Bizottságnak szóló közleménye alapján kell összeállítani. Ezért a CFFH feladata biztosítani a 91/493/EGK irányelv vonatkozó rendelkezéseinek betartását.

(7) A CFFH hivatalos biztosítékokat nyújtott a 91/493/EGK irányelv mellékletének V. fejezetében a halászati termékek ellenőrzése tekintetében meghatározott szabályok betartásáról, valamint az említett irányelvben megállapítottakkal egyenértékű higiéniai követelmények teljesítéséről.

(8) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Kazahsztánban a "Committee of Forestry, Fishing and Hunting (CFFH) of the Ministry of Natural Resources and Environmental Protection" a halászati termékek 91/493/EGK irányelv követelményeinek való megfelelését ellenőrző és igazoló illetékes hatóság.

2. cikk

(1) A Kazahsztánból a Közösségbe behozott halászati termékeknek meg kell felelniük a (2), (3), és (4) bekezdésben meghatározott feltételeknek.

(2) Minden szállítmányt egy megfelelően kitöltött, aláírt, keltezett egészségügyi bizonyítvány számozott eredeti példányának kell kísérnie, mely összhangban van az I. mellékletben meghatározott mintával, és egyetlen lapból áll.

(3) A termékeknek a II. mellékletben felsorolt engedélyezett létesítményekből, feldolgozóhajókról, hűtőházakból vagy nyilvántartásba vett fagyasztóhajókról kell származniuk.

(4) A tartósított élelmiszerek gyártására szánt, ömlesztett, fagyasztott halászati termékek kivételével minden csomagon letörölhetetlen betűkkel fel kell tüntetni a "KAZAHSZTÁN" szót és a származási létesítmény, feldolgozóhajó, hűtőház vagy fagyasztóhajó engedélyezési/nyilvántartási számát.

3. cikk

(1) A 2. cikk (2) bekezdésben említett bizonyítványt az ellenőrzés helye szerinti tagállam legalább egy hivatalos nyelvén kell kiállítani.

(2) A bizonyítványon fel kell tüntetni a CFFH képviselőjének nevét, beosztását és aláírását, valamint a CFFH többi bejegyzéstől eltérő színű hivatalos pecsétjét.

4. cikk

Ezt a határozatot 2002. november 8-tól kell alkalmazni.

5. cikk

Ennek a határozatnak a tagállamok a címzettjei.

Kelt Brüsszelben, 2002. október 29-én.

a Bizottság részéről

David BYRNE

a Bizottság tagja

I. MELLÉKLET

EGÉSZSÉGÜGYI BIZONYÍTVÁNY

a Kazahsztánból származó és az Európai Közösségbe történő kivitelre szánt halászati termékekhez, a kéthéjú kagylók, tüskésbőrűek, zsákállatok, valamint tengeri haslábúak bármely formája kivételével

Hivatkozási szám:

Feladó ország: KAZAHSZTÁN

Illetékes hatóság: Committee of Forestry, Fishing and Hunting (CFFH), Ministry of Natural Resources and Environmental Protection

I. A halászati termékek azonosító adatai

- A halászati/akvakultúra-termékek leírása[4]:

- Faj (tudományos név):

- A termék megjelenése és a kezelés módja[5]:

- Kódszám (ha rendelkezésre áll):

- A csomagolás módja:

- A csomagok száma:

- Nettó súly:

- Előírt tárolási és szállítási hőmérséklet:

II. A termékek származása

A CFFH által az EK-ba történő kivitelre feljogosított létesítmény(ek), feldolgozóhajó(k), illetve hűtőház(ak), vagy nyilvántartásba vett fagyasztóhajó(k) neve és hivatalos engedélyezési/nyilvántartási száma:

III. A termékek rendeltetése

A termékek feladásra kerülnek

-ból

(feladás helye)

-ba

(rendeltetési ország és hely)

a következő szállítóeszköz útján:

A feladó neve és címe:

A címzett neve és címe a rendeletetési helyen:

IV. Állat-egészségügyi igazolás

- A hatósági ellenőr igazolja, hogy a fent leírt halászati termékek(et):

1. a 92/48/EGK irányelvben megállapított egészségügyi szabályoknak megfelelően fogták ki és kezelték a fedélzeten;

2. a 91/493/EGK irányelv mellékletének II., III., és IV. fejezetében megállapított követelményeknek megfelelően higiénikusan szállították partra, kezelték és adott esetben csomagolták, készítették elő, dolgozták fel, fagyasztották, olvasztották ki és tárolták;

3. a 91/493/EGK irányelv mellékletének V. fejezetével összhangban egészségügyi ellenőrzéseken estek át;

4. a 91/493/EGK irányelv mellékletének VI., VII., és VIII. fejezetével összhangban csomagolták, jelölték, tárolták és szállították;

5. nem mérgező vagy biotoxinokat tartalmazó fajból származnak;

6. kielégítő eredménnyel átestek a 91/493/EGK irányelvben és végrehajtási határozataiban a halászati termékek egyes kategóriáira előírt organoleptikus, parazitológiai, kémiai és mikrobiológiai ellenőrzéseken.

- Alulírott hatósági ellenőr kijelenti, hogy ismeri a 91/493/EGK irányelv, a 92/48/EGK irányelv és a 2002/862/EK határozat rendelkezéseit.

Kelt , -án

(Hely) (Dátum)

A hatósági ellenőr aláírása1

Hivatalos

pecsét[6]

(Az aláíró személy neve nyomtatott betűvel, beosztása és képesítése)

II. MELLÉKLET

LÉTESÍTMÉNYEK ÉS HAJÓK JEGYZÉKE

Engedélyezési szám Név Város Régió Kategória

01 A Atyraubalyk (Florling Caviar Factory of JSC) ATYRAU FV

01 B Filetting factory of JSC Balkhashbalyk KARAGANDA OBLAST V. SHASHUBAY PP

02 A Filetting factory of JSC Atyraubalyk ATYRAU PP

03 AA Filetting factory of JSC Rybprom ALMATY OBLAST T. UCHURAL PP

Jelmagyarázat: FV Feldolgozóhajó PP Feldolgozóüzem

[1] HL L 24., 1998.1.30., 31. o.

[2] HL L 268., 1991.9.24, 15. o.

[3] HL L 187., 1992.7.7., 41. o.

[4] A nem megfelelQ[pic] rész törlendQ[pic].

[5] ÉlQ[pic], hq[pic]tött, fagyasztott, sózott, füstölt, tartósított stb.

[6] A pecsétnek és az aláírásnak a bizonyítvány egyéb adatától eltérQ[pic] színq[pic]nek kell lennie.

Publi A nem megfelelő rész törlendő.

[7] Élő, hűtött, fagyasztott, sózott, füstölt, tartósított stb.

[8] A pecsétnek és az aláírásnak a bizonyítvány egyéb adatától eltérő színűnek kell lennie.